Osnovna škola Lovinac

Domovinski trg 2

53 244 Lovinac

Matični broj: 0331208

Broj RKP: 21287

Šifra djelatnosti: 8520

OIB škole: 74555336788

Klasa: 602-01/15-01-166

Urbroj: 2125/23-01-15-01

Lovinac, 20. listopada 2015.

**Obrazloženje prijedloga financijskog plana za 2016. godinu**

**te projekcija za 2017. i 2018. godinu**

1. ***Sažetak djelokruga rada Osnovne škole Lovinac***

Osnovna škola Lovinac je osmorazredna matična škola. Djelatnost škole jest odgoj i opće obrazovanje djece i mladeži, koje se ostvaruje na temelju Nacionalnog kurikuluma, Nastavnog plana i programa, Godišnjeg plana i programa rada škole i Školskog kurikuluma za školsku godinu 2015./2016. godinu.

Nastava, redovna, izborna, dodatna i dopunska organizirana je u jutarnjoj smjeni u petodnevnom radnom tjednu sa slobodnim subotama. Školu polazi 47 učenika u 6 razrednih odjela, od kojih su 4 čista odjeljenja i 2 kombinirana.

1. ***Obrazloženje programa rada školske ustanove***

Prioritet škole je kvalitetno obrazovanje i odgoj učenika što ostvarujemo:

* stalnim stručnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu;
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;
* organiziranjem zajedničkih aktivnosti učenika i nastavnika tijekom izvannastavnih aktivnosti i druženja kroz kolektivno upoznavanje kulturne i duhovne baštine;
* poticanjem razvoja pozitivnih vrijednosti i natjecateljskog duha.

1. ***Zakonske i druge podloge na kojima se zasniva program rada škole:***

* Zakon o odgoju i obrazovanju, (NN br. 87/08., 86/09., 92/10., 90/11., 5/12. i 16./12., 94/13., 152/14.)
* Zakon o ustanovama, (NN br. 76/93., 29/97., 47/99. i 35/08.)
* Zakon o proračunu (NN, br. 87/08, 136/12, 15/15), Pravilnik o proračunskim klasifikacijama (NN br. 26/10) i Pravilnik o proračunskom računovodstvu i računskom planu (NN, br. 114/10 i 31/11)
* Upute za izradu proračuna jedinica lokalne i područne (regionalne) samouprave za razdoblje 2016.-2018.
* Godišnji plan i program rada za školsku godinu 2015./2016.
* Školski kurikulum za školsku godinu 2015./2016.

1. ***Usklađenost ciljeva, strategije i programa s dokumentima dugoročnog razvoja***

*Š*kolske ustanove ne donose strateške, već godišnje operativne planove (Godišnji plan i program i Školski kurikulum) prema planu i programu koje je donijelo Ministarstvo znanosti, obrazovanja i sporta. Školski planovi se donose za školsku, a ne za kalendarsku godinu. To je uzrok mnogim odstupanjima u izvršenju financijskih planova, na primjer, pomak određenih aktivnosti unutar školske godine iz jednog polugodišta u drugo može uzrokovati promjene u izvršenju financijskog plana za dvije kalendarske godine.

1. ***Ishodišta i pokazatelji na kojima se zasnivaju izračuni i ocjene potrebnih sredstava za provođenje programa***

Izvori sredstava za financiranje rada Osnovne škole Lovinac su:

* Opći prihodi i primici ,skupina 636, državni proračun za financiranje rada zaposlenih radnika,
* Opći prihodi i primici, skupina 671, lokalni proračun za materijalne troškove poslovanja te održavanje i obnovu nefinancijske imovine,

Prihodi iz državnoga proračuna nisu planirani isključivo u skladu s propisanim indeksom rasta za tu vrstu rashoda, jer je bilo potrebno uzeti u obzir povećanje izdataka zbog povećanja dodataka na staž u iznosu od 0,5 % za svaku navršenu godinu staža, što je uključeno u indeks, te dodataka na plaće prema Kolektivnom ugovoru, kao što su otežani uvjeti rada, posebni uvjeti rada, kombinacije. Prema tome iznos indeksa kretanja rashoda za zaposlene rezultat je isključivo primjene uvećanja od 0,5% za svaku navršenu godinu radnog staža, a ne povećanja osnovice niti broja zaposlenih.

Planirani iznos za bruto plaće djelatnika iznosi 1.689.922 kuna.

Ostali rashodi za zaposlene u koje spadaju izdatci za nagrade, darove, otpremnine,naknade za rođenje djeteta, bolest, invalidnost, smrtni slučaj i slično planirani su na temelju sadašnjeg stanja, 75.715 kuna. Statistički svake godine imamo izdatke za dvije pomoći za bolovanja duža od tri mjeseca u godini, cca 8.000,00 kuna. Također, trošak za isplatu jubilarnih nagrada ovisi o broju zaposlenih koji navrše broj godina rada potrebnih za ugovorenu isplatu. Planirani iznos doprinosa na plaće je 303.297 kuna.

Naknada troška prijevoza s posla i na posao planirana je u iznosu od 181.500 kuna.

Prihode Ličko-senjske županije za financiranje rashoda planirali smo primjenom financijskih pokazatelja iz prethodnih godina. Od tako dobivenih vrijednosti prihoda prvo smo predvidjeli „fiksne rashode“ koji se planiraju na osnovi potrošnje tekuće godine, tj. troškove energije, prijevoza učenika, stručna usavršavanja zaposlenika, zdravstveni pregled djelatnika, deratizaciju,dimnjačarske usluge, troškovi lož ulja.

Rashode za tekuće i investicijsko održavanje planirali smo u manjem iznosu, nego što očekujemo ostvariti prema broju učenika, broju odjeljenja i za zgradu jer i nadalje planiramo sve radove, osim onih za koje je potrebno ovlaštenje, izvoditi sami i time što više sredstava uštedjeti za opće troškove. U rashodima iz kategorije općih troškova najprije smo planirali rashode za komunalne usluge i odvoz smeća, rashode za telefon i poštu, platni promet te obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja škole. Sredstva za organizaciju natjecanja planirana su u minimalnim iznosima, procijenjeni su samo troškovi prijevoza učenika i dnevnice učitelja.

Plan razvojnih programa nije sačinjen, jer za njega nisu osigurana sredstva. Naime , osnivač nam osigurava sredstva za tekuće i investicijsko održavanje samo u okviru minimalnog standarda. Nismo uključeni u druge projekte.

Rashode za dnevnice za službeni put (6.692 kn), trošak prijevoza na službenom putu (11.900 kn), stručna usavršavanja zaposlenika (8.000 kn) planirali smo u iznosu od 26.592 kuna.

Rashode za materijal i energiju, u koje ulaze troškovi uredskog materijala (15.520 kn) i sitnog inventara (2.171 kn),troškovi ostalog materijala (570 kn), troškovi materijala i sredstava za čišćenje i održavanje (4.600 kn), troškovi električne energije (9.600 kn), troškovi lož ulja (95.105 kn) motornog benzina i diesel goriva (2.826 kn), materijal za tekuće i investicijsko ulaganje (10,966 kn) planirali smo u iznosu od 141.358 kuna.

Rashode za usluge planirali smo u iznosu od 569.151, a u njih ulaze troškovi usluga telefona (6.505 kn) i pošte ( 960 kn), usluge tekućeg i investicijskog održavanja (16,398 kn), usluge promidžbe i informiranja (5.325 kn), komunalne usluge (18.413 kn), računalne usluge ( 12.500 kn) te prijevoz učenika (503.000 kuna). Iznos ugovorenog prijevoza učenika planiran je u iznosu od 483.000 kuna, te je taj iznos uvećan za 20.000 kuna koliko je planirano za prijevoz učenika na školska natjecanja (školski kombi više nije tehnički ispravan).

Za ostale nespomenute rashode planiran je iznos od 2.854 kuna.

Financijski rashodi planirani su u iznosu od 3.272 kune.

Rashodi za nabavu proizvedene dugotrajne imovine planirani su u iznosu 480.157 kuna, od toga ulaganja u građevinske objekte 85.055, postrojenja i oprema 215.882, prijevozna sredstva 178.020 kuna.

1. ***Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini***

Školska godina 2014./2015. počela je 08. rujna 2014. godine kako je Kalendarom rada određeno u cijeloj Hrvatskoj.

Nastava se odvijala kroz dva polugodišta bez prekidanja.

1. **polugodište:** 8. rujna – 23. prosinca 2014. godine

**zimski odmor učenika:** 24. prosinca 2014. godine – 9. siječnja 2015. godine

1. **polugodište:** 12. siječnja – 16. lipnja 2015. godine

**proljetni odmor učenika:** 30. ožujka – 3. travnja 2015. godine

**ljetni odmor učenika:** 17. lipnja – 31. kolovoza 2015. godine

U školskoj godini 2014./2015. upisano je 52 učenika u 6 razrednih odjela.

Školska godina završila je sa 49 učenika.

Na kraju školske godine 2014./2015. u Osnovnoj školi Lovinac, nastavom je bilo obuhvaćeno 49 učenika, od toga 22 dječaka i 27 djevojčica.

Ostvareno je 179 nastavnih i 244 radna dana, 61 dan je trajao odmor učenika. Nastava i sve izvannastavne aktivnosti, izvanškolske aktivnosti, uređenje okoliša i ostale aktivnosti škole odvijale su se u petodnevnom radnom tjednu.

Izborna nastava učenika bila je organizirana iz vjeronauka, informatike i njemačkog jezika.

Dopunska nastava bila je organizirana iz hrvatskog jezika, engleskog jezika i matematike.

Dodatna nastava i rad s darovitim učenicima bila je organizirana iz geografije.

Nastavni plan i program realiziran je iz svih nastavnih predmeta kao i fond sati za pojedini predmet.

Škola je bila domaćin županijskog natjecanja iz likovne kulture, za što je Ličko-senjska županija osigurala potrebna sredstva. Zaposlenici su se stručno usavršavali na seminarima, stručnim aktivima i drugim oblicima nadogradnje.

Rezultatima rada škole možemo biti zadovoljni, naročito uspjesima naših učenika u okviru natjecanja gdje su naši učenici postigli zapažene rezultate na županijskim natjecanjima kao i entuzijazmom svih djelatnika.

Ravnatelj

\_\_\_\_\_\_\_\_\_\_\_\_\_\_\_\_\_

Marijan Zelenika